ส่วนที่ 1 การประกอบธุรกิจ

1.นโยบายและภาพรวมการประกอบธุรกิจ

บริษัทดำเนินธุรกิจเป็นผู้ผลิตและจำหน่ายอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบา
เพื่อใช้ในการก่อสร้างภายใต้เครื่องหมายการค้า “Q-CON” โดยอาศัยเทคโนโลยีการผลิตของ
HEBEL ประเทศเยอรมนี
นอกจากนี้บริษัทยังมีวัสดุก่อฉาบซึ่งใช้เป็นปูนก่อและปูนฉาบสำหรับคอนกรีตมวลเบาโดยเฉพาะ
รวมทั้งจำหน่ายเครื่องมือและอุปกรณ์ต่าง ๆ ที่ใช้สำหรับคอนกรีตมวลเบา ณ สิ้นปี 2556
บริษัทและบริษัทย่อยมีโรงงานผลิตรวม 5 โรงงาน ตั้งอยู่ที่นิคมอุตสาหกรรมบางปะอิน
จังหวัดพระนครศรีอยุธยา จำนวน 3 โรงงานตั้งอยู่ที่นิคมอุตสาหกรรมอมตะซิตี้ จังหวัดระยอง
จำนวน 1 โรงงาน โดยมีกำลังการผลิตอิฐมวลเบา แผ่นพื้นและผนังคอนกรีตมวลเบา
และคานทับหลังมวลเบา สำหรับปี 2556 ประมาณ 18.5 ล้านตาราง นอกจากนี้
ผลิตภัณฑ์ของบริษัทมีจำหน่ายทั้งในประเทศและต่างประเทศ ช่องทางการจำหน่ายของบริษัท ได้แก่
การจำหน่ายตรงและการจำหน่ายผ่านตัวแทน

ในปี 2556 วิสัยทัศน์ของบริษัทควอลิตี้คอนสตรัคชั่นโปรดัคส์ จำกัด (มหาชน)
มุ่งดำเนินธุรกิจควบคู่กับการเสิรมสร้างความเจริญก้าวหน้าอย่างยั่งยืน
และชุมชนที่เข้าไปดำเนินงานมุ่งสร้างคุณค่าให้แก่ ลูกค้า พนักงาน และผู้ที่มีส่วนเกี่ยวข้อง
อีกทั้งยังมุ่งยกระดับคุณภาพชีวิตและความเป็นอยู่ของผู้คน ด้วยสินค้าและบริการ
ที่มีคุณภาพจากกระบวนการดำเนินงาน การพัฒนาเทคโนโลยี
และการสร้างสรรค์นวัตกรรมที่มีความเป็นเลิศ

1. โครงการลดต้นทุนการผลิต

- การลดต้นทุนพลังงานเนื่องจากต้นทุนพลังงานเป็นต้นทุนหลักรองจากวัตถุดิบบริษัท

ดำเนินการลดต้นทุนพลังงานอย่างต่อเนื่องโดย

- โรงงานบางปะอิน เปลี่ยนจากการใช้น้ำมันเตามาให้ Natural Gas และในปี 2556

เปลี่ยนมาใช้ไอน้ำ

- โรงงานระยอง เปลี่ยนจากการใช้น้ำมันเตามาใช้ Natural Gas

- โรงงานสระบุรี เปลี่ยนจากการใช้น้ำมันเตา และจะใช้ Gasifierในปี 2557

- เพิ่มการใช้พาเลทหมุนเวียนปี 2556บริษัทฯรับคืนพาเลท 71% ของจำนวนพาเลทที่

บริษัทเป็นผู้ส่งสินค้าให้ลูกค้าเองทำให้ลดต้นทุนลงได้ประมาณปีละ 26ล้านบาท

- การเพิ่มประสิทธิภาพในการผลิตใช้Time Base Maintenance เข้ามาช่วยทำให้ลดเวลา

ในการซ่อมบำรุงและ Reject ลดลงซึ่งในปี 2556 โรงงานที่บางปะอินและระยอง

สามารถผลิตสินค้าได้รวมทั้งหมด 15.7ล้านตารางเมตร (จากกำลังการผลิตปกติ 14.8

ล้านตารางเมตร)

2. สิ่งแวดล้อมและชุมชนรอบโรงงาน

- บริษัทได้ลงทุนติดตั้งเครื่องบด ALC เพื่อนำ ALC ที่เสียจากกระบวนการผลิตไปบด

และกลับมาใช้เป็นวัตถุดิบอีกครั้งเพื่อดำเนินการตามนโยบายของเสียเหลือศูนย์ (Zero

Waste และการฝังกลบเป็นศูนย์ (Zero Landfill)

- บริษัทได้มีการใช้รถดูดฝุ่น (Dust Collector) เพื่อลดปัญหาฝุ่นในโรงงาน,ลงทุนระบบ

กำจัดกลิ่นจากไอน้ำ และ บริหารจัดการเรื่องขยะ

- ในปี 2556 บริษัทฯ จัดกิจกรรมปรับปรุงซ่อมแซมอาคาร ห้องน้ำ ปรับภูมิทัศน์ บริจาค

อุปกรณ์การเรียนการสอน ให้กับโรงเรียนจำนวน 10 แห่งทั่วประเทศ บริจาคอิฐมวล

เบาให้กับวัดในเขตจังหวัดอยุธยา 2 แห่ง และสร้างศาลาการเปรียญเพื่อชุมชน 1 แห่งที่

จังหวัดชัยภูมิ

3. เพิ่มขีดความสามารถในการแข่งขัน / การเพิ่มส่วนแบ่งการตลาด

- เน้นการสอนช่างและผู้รับเหมาอย่างต่อเนื่อง เพื่อให้ขยายตลาด ALC โดยการ

  - เพิ่มทีมสอนช่าง ตามตลาด ตจว มากขึ้น

  - สอนคนขายหน้าร้านให้สามารถแนะนำสินค้าแก่ลูกค้าได้

- สร้างแบรนด์ให้เป็นที่รู้จักผ่านสื่อโฆษณา และทำวิจัยเพื่อประเมินความพึงพอใจของ

ลูกค้า

4. การขยายกำลังการผลิตของทั้งบริษัทและคู่แข่ง

- การเข้ามาในตลาดเพิ่มขึ้นของผู้เล่นรายใหม่ และขยายกำลังการผลิตของคู่แข่ง ช่วย

ทำให้ลูกค้ารู้จักอิฐมวลเบามากขึ้น เพิ่มการใช้งานอิฐมวลเบา และทำให้ตลาดโตเร็ว

ขึ้น ทั้งนี้จากช่องทางการจำหน่ายสินค้าของ SCG จำนวน 7,000 แห่งทั่วประเทศจะทำ

ให้บริษัทยังคงมีส่วนแบ่งการตลาดสูงสุด และ

- บริษัทมีแผนขยายกำลังการผลิตในช่วง 5 ปีข้างหน้าตามสถานการณ์ของตลาดเพื่อ
ตอบสนองความต้องการที่เพิ่มขึ้น และเพื่อเพิ่มความสามารถในการแข่งขันโดยบริษัท

มีศักยภาพในการตั้งโรงงานมากกว่าคู่แข่งจากประสบการณ์ในการตั้งโรงงานมาแล้ว 5

โรงงาน

ผลิตภัณฑ์ของบริษัทจำแนกได้เป็น 3 กลุ่ม ดังนี้

1. ผลิตภัณฑ์คอนกรีตมวลเบา ประกอบด้วย อิฐมวลเบา Q-CON (Q-CON Block)
และผลิตภัณฑ์คอนกรีตมวลเบาเสริมเหล็กขนาดต่าง ๆ ได้แก่ แผ่นผนังมวลเบา Q-CON (Q-CON
Wall Panel) แผ่นพื้นมวลเบา Q-CON (Q-CON Floor Panel) คานทับหลังมวลเบา Q-CON
(Q-CON Lintel) บันไดมวลเบา Q-CON (Q-CON Stair) และเคาน์เตอร์มวลเบาสำเร็จรูป
Q-CON (Q-CON Counter)

2. ปูนก่อ และปูนฉาบ สำหรับคอนกรีตมวลเบา ตรา Q-CON

3. เครื่องมือและอุปกรณ์ต่าง ๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงก่อปูน
เกรียงฟันปลา เกรียงกระดาษทราย หัวปั่นปูน เหล็กขูดเซาะร่อง ฆ้อน เลื่อย พุก เหล็กฉาก
ขอเกี่ยว ตะปูยึด เป็นต้น

เป้าหมายการดำเนินธุรกิจ

บริษัทมีเป้าหมายที่จะรักษาความเป็นผู้นำในการผลิตและจัดจำหน่ายอิฐมวลเบา
แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป และคานทับหลังมวลเบา
ที่มีคุณภาพโดยอาศัยเทคโนโลยีการผลิตชั้นสูง
เพื่อตอบสนองต่องานก่อสร้างยุคใหม่ที่ต้องการวัสดุอุปกรณ์ ที่ช่วยลดเวลาในการก่อสร้าง แข็งแรง
สวยงาม ประหยัดและลดการใช้แรงงาน โดยการทดแทนการใช้อิฐมอญ

โดยในช่วงปลายปี 2556 บริษัทได้รับอนุมัติ ให้สร้างโรงงานแห่งที่ 6
ที่สวนอุตสาหกรรมเครือสหพัฒน์ โครงการลำพูน
และอยู่ในระหว่างการดำเนินการขออนุญาตและเตรียมการก่อสร้าง โดยคาดว่าจะเริ่มการผลิตได้
ในปี 2558 เพื่อตอบสนองความต้องการสินค้าที่เพิ่มขึ้นอย่างต่อเนื่องในภาคเหนือ
และเพิ่มศักยภาพในการแข่งขันโดยการตั้งอยู่ใกล้กับกลุ่มลูกค้า โดยมีกำลังการผลิตปีละประมาณ 3.6
ล้านตารางเมตร

กลยุทธ์การแข่งขัน

ด้านคุณภาพสินค้า

บริษัทให้ความสำคัญกับการผลิตอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบาที่มีคุณภาพตามมาตรฐานของ HEBEL
ประเทศเยอรมนี โดยใช้เทคโนโลยีการผลิตและเครื่องจักรที่ทันสมัย
ผลิตภัณฑ์ของบริษัทจึงได้มาตรฐานสากลของ HEBEL ประเทศเยอรมนี และเป็นที่ยอมรับของลูกค้า
นอกจากนี้ ผลิตภัณฑ์ของบริษัทได้รับการรับรองมาตรฐานผลิตภัณฑ์อุตสาหกรรม เลขที่
มอก.1505-2541 และเลขที่ มอก.1510-2541 จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม และได้รับการรับรองระบบมาตรฐานสากล ISO 9001:2008 ทุกระบบงาน
จาก UKAS จากประเทศอังกฤษ

ผลิตภัณฑ์อิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูปและคานทับหลังมวลเบาของ Q-CON
มีคุณสมบัติเด่นในด้านคุณภาพสินค้าดังนี้

1.  ประหยัดพลังงาน เนื่องจากกันความร้อนได้ดีกว่าอิฐมอญกว่า 4 เท่า
    ไม่เก็บความร้อนไว้ในตัวเอง รักษาอุณหภูมิภายในให้คงที่
    ทำให้ประหยัดจากการลดขนาดเครื่องปรับอากาศและลดค่าไฟฟ้าลงได้ประมาณร้อยละ 30

2.  น้ำหนักเบา เคลื่อนย้ายสะดวก เมื่อเปรียบเทียบกับอิฐมอญหรือแผ่นคอนกรีตทั่วไป
    จึงทำให้ช่วยประหยัดจากการลดขนาดโรงสร้างอาคาร ฐานราก และเสาเข็ม

3.  ใช้งานง่าย รวดเร็ว เนื่องจากผลิตได้ขนาดมาตรฐานเท่ากันทุกก้อน ทำให้ใช้งานง่าย
    โดยไม่ต้องอาศัยความชำนาญ ก่อเสร็จได้เร็วกว่าอิฐมอญ ก่อฉาบได้บางกว่า
    ซึ่งช่วยในการประหยัดทั้งวัสดุและเวลา

4.  ทนไฟสูง กันไฟและทนไฟที่ 1,100 องศาเซลเซียส ได้กว่า 4 ชั่วโมง โดยไม่พังทลาย
    ทนไฟได้นานกว่าผนังอิฐมอญ 2-4 เท่า ซึ่งช่วยจำกัดบริเวณและลดความเสียหายจากเพลิงไหม้
    เพิ่มความปลอดภัยต่อชีวิตและทรัพย์สิน

5.  ป้องกันเสียง เนื่องจากมีฟองอากาศเล็ก ๆ ที่อยู่ในเนื้อคอนกรีตมวลเบาช่วยลดทอนความดัง
    ดูดซับเสียงได้ดี

6.  ทนทานไม่เป็นพิษ มีความแข็งแรง รับแรงกดและแรงด้านข้างได้ดี
    ไม่เป็นพิษต่อผู้ใช้เมื่อหยิบสัมผัส ปลวก หนู แมลง ไม่กัดแทะ ทนทานต่อการสึกกร่อน
    และสามารถทนต่อสภาพอากาศได้ทุกสภาวะ

  ด้านราคา

  ด้วยเหตุที่บริษัทมีเทคโนโลยีการผลิตที่ทันสมัย เครื่องจักรที่มีประสิทธิภาพ
  มีกระบวนการผลิตและการวางแผนการจัดการด้านการจัดหาวัตถุดิบ
  และมีระบบสายการผลิตที่มีประสิทธิภาพ ทำให้สามารถควบคุมต้นทุนการผลิตได้
  และบริษัทได้กำหนดราคาจำหน่ายผลิตภัณฑ์ที่เหมาะสมโดยคำนึงถึงพื้นที่ใช้งานและการแข่งขัน
  เมื่อเทียบกับอิฐมอญและผลิตภัณฑ์คอนกรีตที่มีน้ำหนักมากผู้ใช้ผลิตภัณฑ์ของบริษัทสามารถดำเนินการก่อสร้างได้รวดเร็วจึงประหยัดต้นทุนแรงงาน
  รวมทั้งผลิตภัณฑ์ของบริษัทมีน้ำหนักเบาแต่รับแรงได้มากจึงช่วยประหยัดต้นทุนวัสดุฐานราก
  นอกจากนี้คุณสมบัติพิเศษต่าง ๆ ของผลิตภัณฑ์ อาทิ เช่นเป็นฉนวนในตัวเอง ประหยัดพลังงาน
  ทนไฟ ใช้งานง่าย ผลิตภัณฑ์ของบริษัทจึงเป็นที่นิยมใช้ในการก่อสร้างยุคใหม่
  เพราะเกิดความคุ้มค่าทั้งในระยะสั้นและระยะยาว

ด้านบริการ

  บริษัทให้ความสำคัญกับการจัดส่งสินค้าให้ตรงตามระยะเวลาที่ลูกค้ากำหนด
  นอกจากนี้ยังให้ความสำคัญกับการบริการรับสั่งซื้อสินค้า
  และการรักษาความสัมพันธ์อันดีกับลูกค้าและตัวแทนจำหน่ายโดยมีหน่วยงานและบุคลากรที่มีคุณภาพดูแลในเรื่องดังกล่าว

  บริษัทมีศูนย์ Q-CON TRAINING CENTER ทั้งในภาคกลาง (นิคมอุตสาหกรรมบางปะอิน
  จังหวัดพระนครศรีอยุธยา) และในภาคตะวันออก (นิคมอมตะซิตี้ จังหวัดระยอง)
  เพื่อสนับสนุนงานด้านการตลาดและการขาย โดยจัดให้ผู้สนใจ อาทิเช่น สถาปนิก วิศวกร
  เจ้าของโครงการ ช่างผู้รับเหมา และร้านค้าวัสดุก่อสร้าง
  ได้เข้าร่วมอบรมเพื่อเพิ่มพูนความรู้ในด้านการใช้งานผลิตภัณฑ์คอนกรีตมวลเบาของ Q-CON
  ทั้งในด้านทฤษฎีและปฏิบัติ
  อันเป็นการขยายช่องทางการประชาสัมพันธ์และการตลาดให้เพิ่มขึ้นอย่างต่อเนื่อง

ลักษณะลูกค้าและกลุ่มลูกค้าเป้าหมาย

ลูกค้าและกลุ่มลูกค้าเป้าหมายของบริษัทจำแนกเป็น 5 กลุ่มใหญ่ ได้แก่

1.  กลุ่มลูกค้าที่เป็นบริษัทที่เกี่ยวข้องกัน ลูกค้าในกลุ่มนี้ หมายถึง
    ลูกค้าที่มีความสัมพันธ์กับบริษัทในฐานะที่เป็นผู้ถือหุ้นรายใหญ่ บริษัทย่อย บริษัทร่วม
    ของผู้ถือหุ้นรายใหญ่ และมีกรรมการร่วมกันได้แก่ บริษัท เอสซีจี ซิเมนต์-ผลิตภัณฑ์ก่อสร้าง
    จำกัด / บริษัทสยามมอร์ตาร์ จำกัด / บริษัทเอสซีจี เทรดดิ้ง จำกัด / บริษัทกระเบื้องทิพย์
    จำกัด และบริษัท แลนด์ แอนด์ เฮ้าส์ จำกัด (มหาชน)
    ลูกค้าในกลุ่มนี้ประกอบธุรกิจขายวัสดุก่อสร้างและเป็นตัวแทนจำหน่าย
    และประกอบธุรกิจที่เกี่ยวข้องกับการพัฒนาอสังหาริมทรัพย์
    จึงต้องการผลิตภัณฑ์ของบริษัทไปใช้ในการดำเนินธุรกิจเนื่องจากผลิตภัณฑ์ของบริษัทมีคุณสมบัติตรงกับความต้องการใช้
    โดยลูกค้าในกลุ่มนี้ได้มีการสั่งซื้อสินค้าจากบริษัทอย่างสม่ำเสมอ

2.  กลุ่มเอกชนทั่วไป ได้แก่
    ลูกค้าที่ซื้อผลิตภัณฑ์ของบริษัทเพื่อนำไปใช้ก่อสร้างโครงการของตนและนำโครงการของตนไปขายหรือให้เช่า
    ลูกค้าในกลุ่มนี้ได้แก่ บริษัทพัฒนาอสังหาริมทรัพย์ทั่วไป ผู้รับเหมาก่อสร้าง
    ซึ่งซื้อผลิตภัณฑ์ของบริษัทเพื่อนำไปใช้ก่อสร้างโครงการต่าง ๆ เช่น โครงการบ้านจัดสรร
    โครงการอาคารชุดที่พักอาศัย โครงการอาคารสำนักงาน เป็นต้น

3.  หน่วยงานราชการ ลูกค้าในกลุ่มนี้ ได้แก่ หน่วยงานราชการต่าง ๆ เช่น โรงพยาบาล
    สถานศึกษา เป็นต้น

4.  กลุ่มตัวแทนจำหน่าย ได้แก่ ลูกค้าที่เป็นตัวแทนจำหน่ายสินค้าของบริษัท

5.  กลุ่มลูกค้าต่างประเทศ บริษัทมีการส่งสินค้าไปจำหน่ายในต่างประเทศ ได้แก่
    ประเทศในแถบเอเชียตะวันออกเฉียงใต้ เป็นต้น

  อย่างไรก็ตาม บริษัทได้ให้ความสำคัญกับการจำหน่ายสินค้าให้กับลูกค้าทุกกลุ่ม
  รวมทั้งมีนโยบายในการรักษาความสัมพันธ์ที่ดีกับลูกค้าในกลุ่มต่าง ๆ
  ได้แก่การรักษามาตรฐานของผลิตภัณฑ์ที่ส่งมอบและการจัดส่งสินค้าให้ตรงเวลา เป็นต้น

การจำหน่ายและช่องทางการจำหน่าย

ผลิตภัณฑ์อิฐมวลเบา แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป
และคานทับหลังมวลเบาของบริษัท ปัจจุบันจำหน่ายทั้งในประเทศและต่างประเทศ
โดยมีช่องทางการจำหน่ายหลัก 2 ช่องทาง ดังนี้

1.  จำหน่ายผ่านผู้จัดจำหน่าย โดยผู้จัดจำหน่ายดังกล่าวประกอบธุรกิจค้าส่งและปลีก
    อุปกรณ์เกี่ยวกับการก่อสร้างอาคารและที่อยู่อาศัยแบบครบวงจร
    และได้สั่งซื้อผลิตภัณฑ์เพื่อไปจำหน่ายต่อ ซึ่งส่วนใหญ่เป็นร้านค้าโฮมมาร์ท ในสังกัดของเอสซีจี

2.  จำหน่ายโดยตรงต่อลูกค้า
    โดยบริษัทมีบุคลากรทางด้านการตลาดและการขายที่ติดต่อจำหน่ายโดยตรงต่อลูกค้า
    ลูกค้าที่ซื้อสินค้ากับบริษัทโดยตรง เพื่อนำสินค้าไปใช้งานในโครงการของตนเอง
    ได้แก่ผู้ประกอบการธุรกิจพัฒนาอสังหาริมทรัพย์ ผู้รับเหมาก่อสร้างขนาดใหญ่ และลูกค้าทั่วไป

    ภาวะอุตสาหกรรม

ปี 2556 เศรษฐกิจของประเทศไทยมีอัตราการขยายตัวลดลง
เนื่องจากในช่วงครึ่งปีแรกตลาดส่งออกได้รับผลกระทบจากภาวะเศรษฐกิจโลกที่ยังไม่ฟื้นตัว
และครึ่งปีหลังจากการใช้จ่ายภาคเอกชนและภาครัฐที่ลดลง อย่างไรก็ตามตลาดอิฐมวลเบาในปี
2556 ยังคงเติบโตสูงขึ้นจากปี 2555
จากการที่ตลาดยอมรับการใช้อิฐมวลเบามากขึ้นเนื่องจากปัญหาการขาดแคลนแรงงาน
ในเขตกรุงเทพและปริมณฑล ความต้องการสินค้ายังคงมีแนวโน้มเติบโตขึ้น
ตามอุตสาหกรรมก่อสร้างและอสังหาริมทรัพย์ สำหรับตลาดต่างจังหวัด
ผู้บริโภคเริ่มมีการยอมรับคอนกรีตมวลเบามากขึ้น จากคุณสมบัติต่างๆ
และลดการใช้แรงงานในการก่อสร้าง ส่งผลให้ตลาดอิฐมวลเบาในต่างจังหวัดเติบโตขึ้นอย่างมาก
โดยรวมแล้วในปี 2556 อุตสาหกรรมคอนกรีตมวลเบาเติบโตขึ้นถึงร้อยละ 16
เมื่อเปรียบเทียบกับปีก่อน จากการเข้าทดแทนอิฐมอญ
และมีส่วนแบ่งในตลาดกำแพงเพียงประมาณร้อยละ 7 ทำให้มีโอกาสที่จะเติบโตได้อีก

คู่แข่งขัน

ในปี 2556 มีผู้ผลิตคอนกรีตมวลเบาด้วยระบบการผลิตแบบอบไอน้ำ (Autoclave Lightweight
Concrete) รายใหม่เข้าสู่ตลาด และผู้ผลิตรายเดิมมีการขยายกำลังการผลิต
ซึ่งสะท้อนให้เห็นว่าตลาดคอนกรีตมวลเบาด้วยระบบการผลิตแบบอบไอน้ำมีแนวโน้มที่ศักยภาพที่จะเติบโตได้อีก

2. ลักษณะการประกอบธุรกิจ

ความเป็นมาและการเปลี่ยนแปลงและพัฒนาการที่สำคัญ

บริษัทควอลิตี้คอนสตรัคชั่นโปรดัคส์ จำกัด (มหาชน) ก่อตั้งขึ้นเมื่อวันที่ 16 มิถุนายน 2537
ด้วยทุนจดทะเบียนเรียกชำระแล้ว 200 ล้านบาท
ผู้ถือหุ้นรายใหญ่เมื่อเริ่มก่อตั้งประกอบด้วยบริษัทแลนด์ แอนด์ เฮ้าส์ จำกัด (มหาชน)
บริษัทคริสเตียนีและนีลเส็น (ไทย) จำกัด (มหาชน)
และผู้เริ่มก่อตั้งที่เป็นกลุ่มบุคคลถือหุ้นในสัดส่วนร้อยละ 29 ร้อยละ 29 และร้อยละ 42 ตามลำดับ

ในระหว่างปี พ.ศ. 2537 – 2538 บริษัทได้ดำเนินการก่อสร้างโรงงานผลิตอิฐมวลเบา
แผ่นผนังและแผ่นพื้นคอนกรีตมวลเบา และคานทับหลังมวลเบาโรงงานที่ 1
และติดตั้งเครื่องจักรเพื่อใช้ในการผลิต และในปี พ.ศ. 2539 ได้เริ่มดำเนินการผลิต
และมีผลประกอบการเชิงพาณิชย์

ในปี 2546 บริษัทได้ขยายกำลังการผลิตโดยการก่อสร้างโรงงานผลิตแห่งที่ 2
และติดตั้งเครื่องจักรที่ใช้ในการผลิตแล้วเสร็จและดำเนินการผลิตเพื่อจำหน่ายได้ในกลางปี 2547

เมื่อวันที่ 27 เมษายน 2547 บริษัทได้จัดตั้งบริษัทย่อยขึ้น 1 บริษัท คือ บริษัทคิว-คอน อีสเทอร์น
จำกัด มีโรงงานตั้งอยู่ที่นิคมอุตสาหกรรมอมตะซิตี้ จังหวัดระยอง โดยบริษัทถือหุ้นในสัดส่วนร้อยละ
100 เพื่อดำเนินการผลิตอิฐมวลเบา แผ่นผนังและแผ่นพื้นคอนกรีตมวลเบา และคานทับหลังมวลเบา
โดยมีกำลังการผลิตปีละประมาณ 3.75 ล้านตารางเมตร

ในปี 2547 บริษัทได้ขยายกำลังการผลิตโดยการก่อสร้างโรงงานผลิตแห่งที่
3และติดตั้งเครื่องจักรที่ใช้ในการผลิตแล้วเสร็จและดำเนินการผลิตเพื่อจำหน่ายได้ในปี 2548

ในเดือนกรกฎาคม 2549 โรงงานผลิตแห่งที่ 4 ซึ่งดำเนินการโดยบริษัทย่อย คือบริษัทคิว-คอน
อีสเทอร์น จำกัด ได้เปิดดำเนินงานเชิงพาณิชย์

ภายหลังการเปลี่ยนแปลงผู้ถือหุ้นรายใหญ่ ได้มีการลงทุนเพื่อขยายกำลังผลิต โดยในปี 2554
บริษัทได้รับอนุมัติขยายกำลังการผลิตอิฐมวลเบาแห่งใหม่ที่จังหวัดสระบุรี มีขนาดกำลังการผลิตอยู่ที่ 6
ล้านตารางเมตร ต่อปี และ โรงงานผลิตแห่งที่ 5 ที่นิคมอุตสาหกรรมหนองแค จังหวัดสระบุรี
ได้เปิดดำเนินงานเชิงพาณิชย์ ในไตรมาส 2 ของปี 2556 เป็นที่เรียบร้อยแล้ว

ในช่วงปลายปี 2556 บริษัทได้รับอนุมัติ ให้สร้างโรงงานแห่งที่ 6 ที่สวนอุตสาหกรรมเครือสหพัฒน์
โครงการลำพูน และอยู่ในระหว่างการดำเนินการขออนุญาตและเตรียมการก่อสร้าง
โดยคาดว่าจะเริ่มการผลิตได้ ในปี 2558
เพื่อตอบสนองความต้องการสินค้าที่เพิ่มขึ้นอย่างต่อเนื่องในภาคเหนือ
และเพิ่มศักยภาพในการแข่งขันโดยการตั้งอยู่ใกล้กับกลุ่มลูกค้า โดยมีกำลังการผลิตปีละประมาณ 3.6
ล้านตาราง

เมื่อวันที่ 23 กุมภาพันธ์ 2553 บริษัทเอสซีจี ผลิตภัณฑ์ก่อสร้าง จำกัด
ซึ่งเป็นบริษัทย่อยที่บริษัทปูนซิเมนต์ไทย จำกัด (มหาชน) ถือหุ้นร้อยละ 100 ได้ซื้อหุ้นของบริษัทจาก
กลุ่มผู้ถือหุ้นรายใหญ่เดิม ซึ่งประกอบไปด้วย

1. บริษัทแลนด์ แอนด์ เฮ้าส์ จำกัด (มหาชน) จำนวน 40,997,300 หุ้น คิดเป็นร้อยละ10.25

2. บริษัทควอลิตี้ เฮ้าส์ จำกัด (มหาชน) จำนวน 97,320,000 หุ้น คิดเป็นร้อยละ 24.33

3. บริษัทคิว.เอช.อินเตอร์เนชั่นแนล จำกัด ซึ่งถือหุ้นร้อยละ 99.99 โดยบริษัทควอลิตี้

เฮ้าส์ จำกัด (มหาชน) จำนวน 5,805,000 หุ้น คิดเป็นร้อยละ 1.45

4. บริษัทเอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน) จำนวน 59,877,700 หุ้น

คิดเป็นร้อยละ 14.97

รวมจำนวนหุ้นทั้งสิ้น 204,000,000 หุ้น คิดเป็นร้อยละ 51 ของจํานวนหุ้น ที่จําหน่ายได้แล้วทั้งหมด

เมื่อวันที่ 8 มีนาคม 2553 บริษัทเอสซีจี ผลิตภัณฑ์ก่อสร้าง จำกัด ซึ่งเป็นบริษัทย่อย
ที่บริษัทปูนซิเมนต์ไทย จำกัด (มหาชน) ถือหุ้นร้อยละ 100
ได้จัดทำคำเสนอซื้อหุ้นจากบุคคลทั่วไปในช่วงระหว่างวันที่ 11 มีนาคม 2553 ถึงวันที่ 20 เมษายน
2553 ทำให้ ณ วันที่ 23 เมษายน 2553 บริษัทเอสซีจี ผลิตภัณฑ์ก่อสร้าง จำกัด
ถือหุ้นของบริษัททั้งสิ้นจำนวน 270,493,600 หุ้น คิดเป็นร้อยละ 67.62
ของจํานวนหุ้นที่จําหน่ายได้แล้วทั้งหมด

ในระหว่างปี 2554 – 2556 บริษัทมีโครงสร้างการถือหุ้นและการเพิ่มทุน / ลดทุน ดังนี้

+----------------------------------------+---------+---------+---------+
| ผู้ถือหุ้น                                  | สัดส่วน   |         |         |
|                                        | การถือหุ้น |         |         |
|                                        | (ร้อยละ) |         |         |
+----------------------------------------+---------+---------+---------+
|                                        | ธ.ค.    | ธ.ค.    | ธ.ค.    |
|                                        | 2554    | 2555    | 2556    |
+----------------------------------------+---------+---------+---------+
| บริษัทแลนด์ แอนด์ เฮ้าส์ จำกัด (มหาชน)        | 21.16   | 21.16   | 21.16   |
+----------------------------------------+---------+---------+---------+
| บริษัทควอลิตี้ เฮ้าส์ จำกัด (มหาชน)            | -       | -       | -       |
+----------------------------------------+---------+---------+---------+
| บริษัทคิว.เอช. อินเตอร์เนชั่นแนล จำกัด         | -       | -       | -       |
| [เป็นบริษัทที่ถูกถือหุ้นในสัดส่วนร้อยละ 99.99      |         |         |         |
| โดยบริษัทควอลิตี้ เฮ้าส์ จำกัด (มหาชน)]        |         |         |         |
+----------------------------------------+---------+---------+---------+
| บริษัทเอเชี่ยน พร็อพเพอร์ตี้ ดีเวลลอปเม้นท์ จำกัด  | -       | -       | -       |
| (มหาชน)                                |         |         |         |
+----------------------------------------+---------+---------+---------+
| บริษัทเอสซีจี ผลิตภัณฑ์ก่อสร้าง จำกัด            | 67.62   | 67.62   | 67.62   |
| [เป็นบริษัทที่ถูกถือหุ้นในสัดส่วนร้อยละ 100        |         |         |         |
| โดยบริษัทปูนซิเมนต์ไทย จำกัด (มหาชน)]        |         |         |         |
+----------------------------------------+---------+---------+---------+
| กรรมการ ผู้จัดการ และผู้บริหาร               | 2.81    | 2.81    | 2.81    |
+----------------------------------------+---------+---------+---------+
| บุคคลธรรมดาอื่นๆ                          | 8.41    | 8.41    | 8.41    |
+----------------------------------------+---------+---------+---------+
| รวม                                    | 100.00  | 100.00  | 100.00  |
+----------------------------------------+---------+---------+---------+
| ทุนชำระแล้ว (ล้านบาท)                     | 400.00  | 400.00  | 400.00  |
+----------------------------------------+---------+---------+---------+

การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์หรือบริการ

ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

1.1 ผลิตภัณฑ์คอนกรีตมวลเบา ประกอบด้วย

- อิฐมวลเบา Q-CON (Q-CON Block) ใช้ในการก่อสร้างผนังทั้งภายในและภายนอก
สำหรับการก่อสร้างอาคารและที่อยู่อาศัยทั่วไป โดยมีการผลิตให้มีขนาดของความกว้าง ความยาว
และความหนา หลายรูปแบบเพื่อให้สอดคล้องกับความต้องการใช้งาน โดยมีขนาดความกว้าง 20
เซนติเมตร ความยาว 60 เซนติเมตร และความหนาตั้งแต่ 7.5 เซนติเมตร ขึ้นไป
ทั้งนี้มีการผลิตให้มีความหนาเพิ่มขึ้นอีกชั้นละ 2.5 เซนติเมตร จนถึงความหนาสูงสุด 30 เซนติเมตร

- แผ่นผนังมวลเบา Q-CON (Q-CON Wall Panel) แผ่นพื้นมวลเบา Q-CON

(Q-CON Floor Panel) บันไดมวลเบา Q-CON (Q-CON Stair) เคาน์เตอร์มวลเบาสำเร็จรูป
Q-CON (Q-CON Counter) และคานทับหลังมวลเบา Q-CON (Q-CON Lintel)
ใช้ในการก่อสร้างอาคารและที่อยู่อาศัยทั่วไป หรือโครงการสาธารณูปโภคพื้นฐาน
หรือการใช้งานในห้องครัวและห้องน้ำ โดยมีการผลิตให้มีขนาดของความกว้าง ความยาว
และความหนา หลายรูปแบบเพื่อให้สอดคล้องกับความต้องการใช้งาน
รวมทั้งมีการเสริมเหล็กให้เหมาะสมสำหรับการใช้งาน
เพื่อรองรับการก่อสร้างที่ต้องการรับน้ำหนักมาก ประมาณ 50 – 1,000 กิโลกรัม / ตารางเมตร

1.2 ปูนก่อ และปูนฉาบ สำหรับคอนกรีตมวลเบาโดยเฉพาะ
ใช้ในการก่อสร้างอาคารและที่พักอาศัยเพื่อช่วยให้ก่อสร้างได้รวดเร็ว แข็งแรง สวยงาม
และประหยัด

1.3 เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
เกรียงฟันปลา เกรียงกระดาษทราย หัวปั่นปูน เหล็กขูดเซาะร่อง ฆ้อน เลื่อย เหล็กฉาก ขอเกี่ยว
ตะปูยึด เป็นต้น

[]

2. เทคโนโลยีที่ใช้ในการผลิต

ในขณะเริ่มต้นประกอบธุรกิจผลิตอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบา Q-CON อาศัยเทคโนโลยีการผลิตของ
HEBEL ประเทศเยอรมนี ซึ่งเป็นเทคโนโลยีที่ได้รับการยอมรับอย่างกว้างขวางทั่วโลกมากว่า 80 ปี
โดยบริษัทได้รับการให้บริการทางเทคนิค และการใช้เครื่องหมายการค้าจาก HEBEL
ภายใต้สัญญาให้บริการทางเทคนิค (รายละเอียดตามส่วนที่ 2 ข้อ 5.2
การรับบริการทางเทคนิคและการใช้เครื่องหมายการค้า) ตั้งแต่ ปี พ.ศ. 2537 ซึ่ง HEBEL
ในขณะนั้นเป็นหนึ่งในผู้นำด้านเทคโนโลยีในการผลิตคอนกรีตมวลเบาที่มีคุณภาพสูงและมีชื่อเสียงเป็นที่ยอมรับตามมาตรฐานสากล
โดยบริษัทก็ได้มีการพัฒนากระบวนการผลิตให้มีประสิทธิภาพมากขึ้น
รวมถึงการฝึกอบรมวิศวกรและพนักงานอย่างต่อเนื่อง
ทำให้บริษัทมีความสามารถในการพัฒนาเทคโนโลยีของตนเอง
จึงทำให้ผลิตภัณฑ์คอนกรีตมวลเบาของบริษัทมีคุณภาพสูงและเป็นที่ยอมรับตามมาตรฐานสากล

3. การได้รับการส่งเสริมการลงทุน

บริษัทได้รับสิทธิพิเศษทางภาษีภายใต้พระราชบัญญัติส่งเสริมการลงทุนพ.ศ. 2520
ออกให้โดยคณะกรรมการส่งเสริมการลงทุน สำหรับโรงงานแห่งที่ 4 ตามบัตรส่งเสริมเลขที่
2065(2)/2547 ลงวันที่ 15 ธันวาคม 2547 ทั้งนี้บัตรส่งเสริมการลงทุน

บัตรส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
ทั้งนี้ภายใต้เงื่อนไขและสิทธิพิเศษทางภาษีที่สำคัญโดยสรุป ดังนี้

โรงงานที่ 4 (ดำเนินงานโดยบริษัทย่อยรายบริษัท คิว-คอน อีสเทอร์น จำกัด
ซึ่งบริษัทถือหุ้นในสัดส่วนร้อยละ 100)

+------------------------------------+---------------------------------+
| หัวข้อ                               | รายละเอียด                       |
+------------------------------------+---------------------------------+
| เงื่อนไขที่สำคัญ                        |                                 |
+------------------------------------+---------------------------------+
| 1. ทุนชำระแล้วขั้นต่ำก่อนวันเปิดดำเนินการ   | 400 ล้านบาท                      |
+------------------------------------+---------------------------------+
| 2.                                 | ร้อยละ 51                        |
| ร้อ                                 |                                 |
| ยละขั้นต่ำของการถือหุ้นของบุคคลผู้มีสัญชาติไทย |                                 |
+------------------------------------+---------------------------------+
| 3.                                 | ปีละประมาณ 3,900,000 ตารางเมตร   |
| กำล                                |                                 |
| ังการผลิตแผ่นผนังและพื้นคอนกรีต(น้ำหนักเบา) |                                 |
| สำเร็จรูป                            |                                 |
+------------------------------------+---------------------------------+
| 4. ขนาดการลงทุนไม่รวมที่ดินและทุนหมุนเวียน | ไม่น้อยกว่า 1 ล้านบาท               |
+------------------------------------+---------------------------------+
| 5. การได้รับระบบมาตรฐานอุตสาหกรรม     | ต้องได้ใบรับรองระบบคุณภาพมาตรฐาน    |
|                                    | ISO 9000                        |
|                                    | หรือมาตรฐานสากลอื่นที่เทียบเท่า ภายใน  |
|                                    | 2 ปี                             |
|                                    | นับแต่วัน                          |
|                                    | ที่เปิดดำเนินการหากไม่สามารถดำเนินการ |
|                                    | ได้ในกำหนดเวลาจะถูกเพิกถอนสิทธิและปร |
|                                    | ะโยชน์ยกเว้นภาษีเงินได้นิติบุคคลเป็นเวลา |
|                                    | 1 ปี                             |
+------------------------------------+---------------------------------+
| 6. ที่ตั้งโรงงาน                       | ในเขตอุตสาหกรรมของบริษัทอมตะซิตี้     |
|                                    | จำกัด จังหวัดระยอง                 |
+------------------------------------+---------------------------------+
| สิทธิพิเศษทางภาษีที่สำคัญ                 |                                 |
+------------------------------------+---------------------------------+
| 1.                                 | ได้รับลดหย่อนอากรทั้งหมด             |
| อากรขาเข้าเฉพาะเครื่องจักรที่ไ           |                                 |
| ม่อยู่ในรายการปรับลดอากรขาเข้าตามประกาศ |                                 |
| กระทรวงการคลังที่ ศก. 13/2533         |                                 |
+------------------------------------+---------------------------------+
| 2.                                 | ได้รับลดหย่อนร้อยละ 75              |
| อาก                                | ของอัตราปกติเป็นระยะเวลา 1 ปี       |
| รขาเข้าสำหรับวัตถุดิบและวัสดุที่ไม่มีในประเทศ | นับแต่วันที่นำเข้ามาครั้งแรก            |
+------------------------------------+---------------------------------+
| 3.                                 | ได้รับยกเว้นเป็นระยะเวลา 5 ปี        |
| อากรขาเข้าสำห                       | นับแต่วันที่นำเข้ามาครั้งแรก            |
| รับวัตถุดิบและวัสดุที่นำเข้ามาและส่งกลับออกไป |                                 |
+------------------------------------+---------------------------------+
| 4. ค่าขนส่ง ค่าไฟฟ้า และ ค่าน้ำประปา     | ให้หักค่าใช้จ่ายได้ 2 เท่า เป็นระยะเวลา |
|                                    | 10 ปี                            |
+------------------------------------+---------------------------------+
| 5.                                 | ให้หักค่าใช้จ่ายได้ร้อยละ 20           |
| เงินลงทุน                            | ของเงินลงทุน                      |
| ในการติดตั้งหรือก่อสร้างสิ่งอำนวยความสะดวก | นอกเหนือจากการหักค่าเสื่อมราคาตามปกติ |
+------------------------------------+---------------------------------+
| 6. ภาษีเงินได้นิติบุคคลสำหรับกำไรสุทธิ *    | ได้รับยกเว้นเป็นระยะเวลา 8          |
|                                    | ปีนับแต่วันที่เริ่ม                     |
+------------------------------------+---------------------------------+
|                                    | มีรายได้จากการประกอบกิจการ*        |
|                                    | และได้รับ                         |
|                                    | ลดหย่อนสำหรับกำไรสุทธิที่ได้จากการลงทุน |
+------------------------------------+---------------------------------+
|                                    | ในอัตราร้อยละ 50 ของอัตราปกติมีกำหนด |
|                                    | 5 ปี                             |
|                                    | นับจากวันที่พ้นกำห                   |
|                                    | นดระยะเวลาที่ได้รับการส่งเสริมการลงทุน |
+------------------------------------+---------------------------------+
| 7. เงินปันผลจากกิจการที่ได้รับการส่งเสริม   | ได้รับยกเว้นไม่ต้องนำไปรวมคำนวณเพื่อ   |
|                                    | เสียภาษีเงินได้ตลอดร                |
|                                    | ะยะเวลาที่ได้รับยกเว้นภาษีเงินได้นิติบุคคล |
+------------------------------------+---------------------------------+

หมายเหตุ : *
กรณีมีผลขาดทุนในระหว่างเวลาที่ได้รับยกเว้นภาษีเงินได้นิติบุคคลจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดไม่เกิน
5 ปี นับแต่วันพ้นกำหนดเวลานั้นโดยจะเลือกหักจากกำไรสุทธิของปีใดปีหนึ่งหรือหลายปีก็ได้

ภาวะการแข่งขัน

สภาพการแข่งขันในอุตสาหกรรม

ปี 2556 เศรษฐกิจของประเทศไทยมีอัตราการขยายตัวลดลง
เนื่องจากในช่วงครึ่งปีแรกตลาดส่งออกได้รับผลกระทบจากภาวะเศรษฐกิจโลกที่ยังไม่ฟื้นตัว
และครึ่งปีหลังจากการใช้จ่ายภาคเอกชนและภาครัฐที่ลดลง อย่างไรก็ตามตลาดอิฐมวลเบาในปี
2556 ยังคงเติบโตสูงขึ้นจากปี 2555
จากการที่ตลาดยอมรับการใช้อิฐมวลเบามากขึ้นเนื่องจากปัญหาการขาดแคลนแรงงาน
ในเขตกรุงเทพและปริมณฑล ความต้องการสินค้ายังคงมีแนวโน้มเติบโตขึ้น
ตามอุตสาหกรรมก่อสร้างและอสังหาริมทรัพย์ สำหรับตลาดต่างจังหวัด
ผู้บริโภคเริ่มมีการยอมรับคอนกรีตมวลเบามากขึ้น จากคุณสมบัติต่างๆ
และลดการใช้แรงงานในการก่อสร้าง ส่งผลให้ตลาดอิฐมวลเบาในต่างจังหวัดเติบโตขึ้นอย่างมาก
โดยรวมแล้วในปี 2556 อุตสาหกรรมคอนกรีตมวลเบาเติบโตขึ้นถึงร้อยละ 16
เมื่อเปรียบเทียบกับปีก่อน จากการเข้าทดแทนอิฐมอญ
และมีส่วนแบ่งในตลาดกำแพงเพียงประมาณร้อยละ 7 ทำให้มีโอกาสที่จะเติบโตได้อีก

คู่แข่งขัน

ในปี 2556 มีผู้ผลิตคอนกรีตมวลเบาด้วยระบบการผลิตแบบอบไอน้ำ (Autoclave Lightweight
Concrete) รายใหม่เข้าสู่ตลาด และผู้ผลิตรายเดิมมีการขยายกำลังการผลิต
ซึ่งสะท้อนให้เห็นว่าตลาดคอนกรีตมวลเบาด้วยระบบการผลิตแบบอบไอน้ำมีแนวโน้มที่ศักยภาพที่จะเติบโตได้อีก

การจัดหาผลิตภัณฑ์หรือบริการ

1. การผลิต

บริษัทมีโรงงานผลิตอิฐมวลเบา แผ่นพื้นและผนังคอนกรีตมวลเบา เคาน์เตอร์ มวลเบาสำเร็จรูป
และคานทับหลังมวลเบา จำนวน 4 โรงงาน ตั้งอยู่ที่นิคมอุตสาหกรรมบางปะอิน อำเภอบางปะอิน
จังหวัดพระนครศรีอยุธยา จำนวน 3 โรงงาน โรงงานแห่งที่ 4 ตั้งอยู่ที่นิคมอุตสาหกรรมอมตะซิตี้
จังหวัดระยอง ดำเนินงานโดยบริษัทย่อย คือ บริษัทคิว-คอน อีสเทอร์น จำกัด โรงงานแห่งที่ 5
มีโรงงานตั้งอยู่ที่นิคมอุตสาหกรรมหนองแค จังหวัดสระบุรี เปิดดำเนินงานเชิงพาณิชย์ในปี 2556
ดังนั้นในปีปัจจุบันบริษัทมีกำลังการผลิตรวมสูงสุด 18.5 ล้านตารางเมตร

2. การจัดหาวัตถุดิบ

วัตถุดิบสำคัญที่ใช้ในการผลิตอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบา ประกอบด้วย ปูนซีเมนต์ ทราย ปูนขาว
ยิปซั่ม สารกระจายฟองอากาศ และเหล็กเส้น
ผ่านการผสมด้วยสูตรพิเศษเฉพาะตัวและถูกทำให้แข็งด้วยการอบไอน้ำภายใต้ความดันและอุณหภูมิประมาณ
180 องศาเซลเซียส จนได้ผลิตภัณฑ์คอนกรีตมวลเบา

วัตถุดิบประเภท ปูนซีเมนต์ ทราย ปูนขาว ยิปซั่ม และเหล็กเส้น
บริษัทมีการจัดซื้อจากในประเทศทั้งหมด
มีเฉพาะวัตถุดิบที่เป็นสารกระจายฟองอากาศที่จัดซื้อจากต่างประเทศ
บริษัทมีโยบายในการจัดซื้อวัตถุดิบโดยพิจารณาถึงคุณภาพของวัตุดิบเป็นสำคัญและสั่งซื้อ
ในปริมาณที่เหมาะสมกับการใช้ในการผลิต ขณะเดียวกันต้องเป็นราคาวัตถุดิบในระดับราคา
ที่เหมาะสม
อย่างไรก็ตามเนื่องจากบริษัทมีสัมพันธ์อันดีกับผู้จำหน่ายวัตถุดิบรวมทั้งมีการสั่งซื้ออย่างต่อเนื่องเป็นประจำโดยส่วนใหญ่จึงได้ราคาวัตถุดิบในราคาที่ผู้จำหน่ายขายส่งให้กับลูกค้าที่ดี
และเนื่องจากวัตถุดิบส่วนใหญ่จัดซื้อภายในประเทศและมีผู้จำหน่ายหลายราย
ในระยะที่ผ่านมาบริษัทจึงไม่ประสบปัญหาการขาดแคลนวัตถุดิบ
นอกจากนี้ในกรณีที่มีการขาดแคลนวัตถุดิบเกิดขึ้นบริษัทมีนโยบายรองรับโดยการทำสัญญาซื้อวัตถุดิบระยะยาว

ในช่วงระยะเวลา 3 ปีที่ผ่านมา (พ.ศ. 2554 – 2556) บริษัทไม่มีการซื้อวัตถุดิบ
จากผู้จัดจำหน่ายรายใดเกินร้อยละ 30 ของต้นทุนวัตถุดิบทั้งหมด

  3. ผลกระทบต่อสิ่งแวดล้อม

การผลิตของบริษัทไม่ส่งผลกระทบต่อสิ่งแวดล้อม เนื่องจากบริษัทมีเทคโนโลยีในการผลิตที่ทันสมัย
มีการใช้เครื่องจักรที่มีคุณภาพในการผลิตรวมทั้งกระบวนการผลิตอิฐมวลเบา แผ่นผนังมวลเบา
พื้นคอนกรีตมวลเบา และคานทับหลังมวลเบา ไม่ก่อให้เกิดของเสียที่กระทบต่อสิ่งแวดล้อม

บริษัทได้รับอนุญาตจัดตั้งโรงงานจากการนิคมอุตสาหกรรมแห่งประเทศไทย
ซึ่งต้องระบุถึงการจัดการด้านสิ่งแวดล้อม เช่นวิธีการบำบัดน้ำเสีย เป็นต้น
และต้องได้รับใบอนุญาตมีอายุ 5 ปี และต่อใบอนุญาตเมื่อหมดอายุ

ในระยะเวลา 3 ปีที่ผ่านมา (2554-2556) บริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อม

งานที่ยังไม่ได้ส่งมอบ

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า

3. ปัจจัยความเสี่ยง

ความเสี่ยงในการประกอบธุรกิจ

ความเสี่ยงจากการพึ่งพาลูกค้าเฉพาะกลุ่ม

  บริษัทประกอบธุรกิจผลิตและจำหน่ายอิฐมวลเบา แผ่นผนังและพื้นคอนกรีตมวล

เบา เคาน์เตอร์มวลเบาสำเร็จรูป และคานทับหลังมวลเบา เพื่อเป็นวัสดุที่ใช้ในการก่อสร้าง ณ
วันที่ 27 มกราคม 2557บริษัทมีผู้ถือหุ้นรายใหญ่ จำนวน 2 ราย ประกอบด้วย บริษัทเอสซีจี
ผลิตภัณฑ์ก่อสร้างจำกัด และบริษัทแลนด์ แอนด์เฮ้าส์ จำกัด(มหาชน)
ถือหุ้นบริษัทรวมกันในสัดส่วนร้อยละ 88.78 การจำหน่ายส่วนใหญ่ผ่านผู้ถือหุ้นรายใหญ่ บริษัทย่อย
บริษัทร่วม ของผู้ถือหุ้นรายใหญ่ และมีกรรมการร่วมกัน บริษัท เอสซีจี ซิเมนต์-ผลิตภัณฑ์ก่อสร้าง
จำกัด / บริษัท เอสซีจี เทรดดิ้ง จำกัด / บริษัทเอสซีจี ผลิตภัณฑ์ก่อสร้าง /
บริษัทสยามซานิทารีฟิตติ้งส์ จำกัด และบริษัทกระเบื้องทิพย์ จำกัด
มียอดสั่งซื้อสินค้าจากบริษัทรวมกันจำนวน 1,511 ล้านบาท หรือคิดเป็นสัดส่วนร้อยละ 67
ของรายได้จากการขายรวม และบริษัทแลนด์ แอนด์ เฮ้าส์จำกัด(มหาชน)/ ธนาคารแลนด์ แอนด์
เฮ้าส์จำกัด(มหาชน) และบริษัทย่อย/บริษัทร่วม มียอดสั่งซื้อสินค้าจากบริษัทรวมกันจำนวน 55
ล้านบาท หรือคิดเป็นสัดส่วนร้อยละ 2 ทำให้บริษัทมีความเสี่ยงหากมีการเปลี่ยนแปลงผู้ถือหุ้นรายใหญ่
เนื่องจากกลุ่มผู้ถือหุ้นรายใหญ่ดังกล่าวอาจจะไม่ให้ความสำคัญกับการซื้อสินค้าของบริษัทเท่าที่ควร
ซึ่งจะทำให้รายได้จากการขายของบริษัทลดลงและกระทบต่อผลการดำเนินงานของบริษัทในอนาคตได้

  อย่างไรก็ตาม เนื่องจากการผลิตผลิตภัณฑ์อิฐมวลเบา แผ่นผนังและพื้นคอนกรีต

มวลเบา เคาน์เตอร์มวลเบาสำเร็จรูป และคานทับหลังมวลเบา
มีผู้ประกอบการรายใหญ่ที่เป็นคู่แข่งขันโดยตรงกับบริษัทน้อยราย
และกระบวนการผลิตต้องอาศัยเทคโนโลยีที่ทันสมัย
รวมทั้งผลิตภัณฑ์ของบริษัทมีคุณสมบัติพิเศษเฉพาะตัวที่เป็นที่ต้องการในการก่อสร้างสมัยใหม่
ซึ่งตรงกับความต้องการใช้ของกลุ่มผู้ถือหุ้นรายใหญ่ดังกล่าว
และตรงกับความต้องการใช้ของผู้รับเหมาก่อสร้างรายอื่นๆ ทั่วไป
เนื่องจากผลิตภัณฑ์ของบริษัทช่วยให้การก่อสร้างเป็นไปได้รวดเร็วและก่อให้เกิดความคุ้มค่าทั้งในด้านต้นทุนและคุณสมบัติพิเศษของผลิตภัณฑ์
ประกอบกับมาตรฐานในการผลิตและการให้บริการที่ทำให้ลูกค้ายอมรับและพึงพอใจกับผลิตภัณฑ์ของบริษัท
นอกจากนี้บริษัทยังให้ความสำคัญกับการขยายฐานลูกค้าไปยังลูกค้ากลุ่มเป้าหมายรายอื่นๆ
เพื่อเป็นการหาลูกค้ารายใหม่ๆ เพิ่มขึ้น นอกเหนือจากกลุ่มผู้ถือหุ้นรายใหญ่ดังกล่าว ได้แก่
ตัวแทนจำหน่าย กลุ่มเอกชนทั่วไป หน่วยงานราชการ และลูกค้าต่างประเทศ เป็นต้น

ความเสี่ยงเกี่ยวกับการผลิต

ความเสี่ยงจากการรับบริการทางเทคนิคจาก HEBEL ประเทศเยอรมนี

  บริษัทผลิตและจำหน่ายอิฐมวลเบา แผ่นผนังและพื้นคอนกรีตมวลเบา เคาน์เตอร์

มวลเบาสำเร็จรูป และคานทับหลังมวลเบา โดยอาศัยเทคโนโลยีการผลิตของ HEBEL
ประเทศเยอรมนี โดยHEBEL ได้ให้บริการทางเทคนิคแก่บริษัท
และอนุญาตให้บริษัทใช้เครื่องหมายการค้า

  อย่างไรก็ตาม บริษัทได้ลงนามในสัญญาให้บริการทางเทคนิคกับ HEBEL โดย

บริษัทต้องจ่ายค่าบริการทางเทคนิคและค่าลิขสิทธิ์ ซึ่งบริษัทได้ปฏิบัติตามสัญญาดังกล่าวอย่างเคร่งครัด
นอกจากนี้ บริษัทได้นำการให้บริการทางเทคนิคที่ได้รับมาพัฒนาการผลิตอย่างต่อเนื่อง
ทั้งในด้านการจัดหาเครื่องจักรที่มีประสิทธิภาพและเหมะสม
และการพัฒนากระบวนการผลิตให้มีประสิทธิภาพอย่างต่อเนื่อง
รวมทั้งได้จัดตั้งหน่วยงานที่ดูแลเกี่ยวกับการควบคุมคุณภาพและการวิจัยและพัฒนา
รวมถึงการฝึกอบรมวิศวกรและพนักงานอย่างต่อเนื่อง
ซึ่งทำให้ในปัจจุบันบริษัทมีเทคโนโลยีที่ได้มาตรฐานในการผลิตอิฐมวลเบา
แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป
และคานทับหลังมวลเบาดังจะเห็นได้จากการที่ผลิตภัณฑ์ของบริษัทได้รับการรับรองมาตรฐานผลิตภัณฑ์อุตสาหกรรม
เลขที่ มอก.1505-2541 และเลขที่ มอก.1510-2541
จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม และได้รับการรับรองระบบ
มาตรฐานสากล ISO 9001:2008 ทุกระบบงานจาก UKAS ประเทศอังกฤษ

ความเสี่ยงเกี่ยวกับการจัดหาวัตถุดิบที่ใช้ในการผลิต

  บริษัทเป็นผู้ผลิตและจำหน่ายอิฐมวลเบา แผ่นผนังและพื้นคอนกรีตมวลเบา

เคาน์เตอร์มวลเบาสำเร็จรูป และคานทับหลังมวลเบา ซึ่งต้องใช้ปูนซีเมนต์ ทราย ปูนขาว ยิปซั่ม
เหล็กเส้น และสารกระจายฟองอากาศ เป็นวัตถุดิบสำคัญในการผลิต
ภาวะการฟื้นตัวของธุรกิจอสังหาริมทรัพย์ อาจมีผลให้เกิดการขาดแคลนวัตถุดิบดังกล่าวได้

  อย่างไรก็ตามบริษัทมีความสัมพันธ์อันดีกับผู้จำหน่ายวัตถุดิบมาโดยตลอด รวมทั้ง

มีนโยบายในการจัดซื้อวัตถุดิบโดยพิจารณาถึงคุณภาพของวัตถุดิบเป็นสำคัญและสั่งซื้อในปริมาณที่เหมาะสมกับการใช้ในการผลิต
อีกทั้งวัตถุดิบที่สำคัญดังกล่าวข้างต้นซึ่งไม่รวมถึงสารกระจายฟองอากาศ
สามารถจัดหาจากภายในประเทศได้ทั้งหมด และวัตถุดิบส่วนใหญ่โดยเฉพาะปูนซีเมนต์
ปัจจุบันยังมีกำลังการผลิตส่วนเกินอยู่ ดังนั้นที่ผ่านมาบริษัทจึงไม่มีปัญหาเกี่ยวกับการขาดแคลนวัตถุดิบ
ในกรณีที่มีการขาดแคลนวัตถุดิบเกิดขึ้น บริษัทมีนโยบายรองรับโดยการทำสัญญาซื้อวัตถุดิบระยะยาว

ความเสี่ยงเกี่ยวกับการเข้ามาของคู่แข่งขันรายใหม่

  ปัจจุบันการผลิตอิฐมวลเบาที่มีกระบวนการผลิตโดยใช้ Autoclave มีผู้ผลิตใน

ประเทศหลายราย ในขณะที่ภาวะอุตสาหกรรมอสังหาริมทรัพย์มีแนวโน้มที่จะเติบโตขึ้น
ทำให้มีความต้องการที่พักอาศัยยังเพิ่มขึ้น และมีความต้องการวัสดุอุปกรณ์ที่ใช้ในการก่อสร้างเพิ่มขึ้น
ปัจจัยดังกล่าวดึงดูดผู้ประกอบการรายใหม่เข้ามาดำเนินการผลิตอิฐมวลเบา
ซึ่งอาจส่งผลกระทบต่อส่วนแบ่งตลาดของบริษัทได้

  อย่างไรก็ตาม การผลิตอิฐมวลเบา แผ่นผนังและพื้นคอนกรีตมวลเบา เคาน์เตอร์

มวลเบาสำเร็จรูป และคานทับหลังมวลเบาที่มีคุณภาพ
ต้องการเครื่องมือเครื่องจักรที่มีประสิทธิภาพและทันสมัย ซึ่งต้องใช้เงินลงทุนสูง
และต้องใช้เทคโนโลยีการผลิตที่ทันสมัย ซึ่งบริษัทมีข้อได้เปรียบในเรื่องดังกล่าว
เนื่องจากการลงทุนสำหรับการผลิตอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบาสำหรับ 5 โรงงาน
บริษัทได้ดำเนินการลงทุนโดยมูลค่าเงินลงทุนในที่ดิน อาคาร เครื่องจักรและอุปกรณ์ จำนวนรวม
3,819 ล้านบาท ซึ่งส่วนใหญ่ต้องนำเข้าเครื่องจักรและอุปกรณ์จากต่างประเทศ
นอกจากนี้บริษัทยังได้รับความช่วยเหลือด้านเทคโนโลยีการผลิตจาก HEBEL ประเทศเยอรมนี
ซึ่งมีผลให้ผลิตภัณฑ์ของบริษัทมีคุณภาพและเป็นที่ยอมรับของลูกค้าทั่วไป
ปัจจัยดังกล่าวข้างต้นทำให้บริษัทมีข้อได้เปรียบต่อการเข้ามาของผู้ผลิตรายใหม่

ความเสี่ยงด้านการบริหาร การจัดการ

ความเสี่ยงกรณีมีกลุ่มผู้ถือหุ้นรายใหญ่มากกว่าร้อยละ 70

  ณ วันที่ 27 มกราคม 2557 บริษัทมีกลุ่มผู้ถือหุ้นรายใหญ่จำนวน 2 ราย

ประกอบด้วย บริษัทเอสซีจี ผลิตภัณฑ์ก่อสร้าง จำกัด และบริษัทแลนด์ แอนด์ เฮ้าส์ จำกั(มหาชน)
ถือหุ้นบริษัทรวมกันคิดเป็นสัดส่วนร้อยละ 88.78 ของจำนวนหุ้นที่จำหน่ายได้แล้วทั้งหมดของบริษัท
ทั้งนี้กลุ่มผู้ถือหุ้นรายใหญ่ดังกล่าวแต่ละรายมีความสัมพันธ์กันในลักษณะการถือหุ้น
หรือการมีผู้ถือหุ้นหรือกรรมการบางส่วนร่วมกัน รวมทั้งมีการดำเนินธุรกิจในลักษณะที่ใกล้เคียงกัน

  สัดส่วนการถือหุ้นของกลุ่มผู้ถือหุ้นรายใหญ่ดังกล่าวที่มากกว่า 3 ใน 4 ทำให้มี

อำนาจในการควบคุมบริษัทและมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น
ดังนั้น
ผู้ถือหุ้นรายอื่นของบริษัทจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่กลุ่มถือหุ้นรายใหญ่เสนอให้ที่ประชุมผู้ถือหุ้นพิจารณา

  อย่างไรก็ตาม เมื่อพิจารณาจากโครงสร้างการจัดการของบริษัทประกอบด้วย

คณะกรรมการบริษัท คณะกรรมการตรวจสอบ และคณะกรรมการบริหาร
จะเห็นได้ว่าบริษัทมีการวางโครงสร้างการบริหารงานโดยบุคคลที่มีความรู้ความสามารถในการดำเนินธุรกิจ
และมีการกำหนดขอบเขต อำนาจหน้าที่ของคณะกรรมการชุดต่างๆ อย่างชัดเจนและโปร่งใส
และในกรณีการเข้าทำรายการที่เกี่ยวโยงกับกรรมการ ผู้ถือหุ้นรายใหญ่
และผู้มีอำนาจควบคุมในกิจการ รวมถึงบุคคลที่อาจมีความขัดแย้ง
บุคคลดังกล่าวจะไม่มีสิทธิออกเสียงในการอนุมัติรายการนั้นๆ

ความเสี่ยงด้านการเงิน

ความเสี่ยงจากการที่บริษัทไม่สามารถปฏิบัติตามเงื่อนไขที่ระบุในสัญญาให้สินเชื่อ

  ณ วันที่ 31 ธันวาคม 2556 บริษัทมียอดหนี้เงินกู้จากสถาบันการเงินจำนวน 130

ล้านบาท
เพื่อนำไปใช้สนับสนุนโครงการก่อสร้างโรงงานผลิตอิฐมวลเบาซึ่งตั้งอยู่ที่นิคมอุตสาหกรรมหนองแค
จังหวัดสระบุรี เงินกู้ยืมนี้มีดอกเบี้ยในอัตราตลาด โดยกำหนดให้บริษัทต้องเบิกใช้เงินกู้
ดังกล่าวให้ครบถ้วนภายในกำหนดระยะเวลา 12 เดือน
นับแต่วันทำสัญญาเว้นแต่ยอมรับการยกเว้นเงื่อนไขหรือยอมรับการเลื่อนระยะเวลาดังกล่าว
บริษัทตกลงชำระเงินกู้และดอกเบี้ยเป็นรายเดือน โดยชำระภายในวันทำการสุดท้ายของทุกๆ เดือน
เงื่อนไขภายใต้สัญญารวมถึงการดำรงอัตราส่วนโครงสร้างการลงทุนและสถาบันการเงินจะทบทวนเงื่อนไขของสัญญาเงินกู้ยืมหากมีการเปลี่ยนแปลงดังกล่าว
ณ ทุกรอบระยะเวลาบัญชี

ความเสี่ยงจากอัตราแลกเปลี่ยนเงินตราต่างประเทศ

  เนื่องจากบริษัทมีเจ้าหนี้การค้าต่างประเทศในสกุลเงินตราต่างประเทศ ณ วันที่ 31

ธันวาคม 2556 จำนวน 5 ล้านยูโร
และมีเจ้าหนี้ค่าลิขสิทธิ์ในการใช้เครื่องหมายการค้าในสกุลเงินตราต่างประเทศตามที่ระบุในสัญญาจนถึงปี
2559 บริษัทมีความเสี่ยงจากอัตราแลกเปลี่ยนเงินตราต่างประเทศ
ซึ่งเกิดจากการซื้อสินค้าและการขายสินค้าที่เป็นเงินตราต่างประเทศ
กลุ่มบริษัทได้ทำสัญญาขายเงินตราต่างประเทศล่วงหน้า ซึ่งรายการดังกล่าวจะมีอายุไม่เกินหนึ่งปี
เพื่อป้องกันความเสี่ยงของหนี้สินที่เป็นเงินตราต่างประเทศ สัญญาขายเงินตราต่างประเทศล่วงหน้า
ณ วันที่รายงานเป็นรายการที่เกี่ยวข้องกับรายการซื้อสินค้าที่เป็นเงินตราต่างประเทศในงวดถัดไป

ความเสี่ยงจากภัยธรรมชาติ

ความเสี่ยงจากอุทกภัย

  เนื่องด้วยบริษัทมีโรงงานตั้งอยู่ในนิคมอุตสาหกรรมบางปะอิน จังหวัด

พระนครศรีอยุธยา ซึ่งเป็นพื้นที่ที่ประสบอุทกภัยในปี 2554 ที่ผ่านมา
ทำให้บริษัทไม่สามารถดำเนินการผลิตได้ชั่วคราว
อย่างไรก็ตามเพื่อคุ้มครองความเสี่ยงที่จะเกิดขึ้นจากเหตุการณ์อุทกภัย
ทรัพย์สินทั้งหมดของบริษัทได้ทำประกันภัยความเสี่ยงทุกประเภทซึ่งคุ้มครองภัยจากสถานการณ์อุทกภัยไว้แล้ว
รวมทั้งนิคมอุตสาหกรรมบางปะอินมีแผนในการลงทุนป้องกันน้ำท่วม
โดยโครงการดังกล่าวจะใช้เงินลงทุนประมาณ 700 ล้านบาท และปัจจุบันดำเนินการเสร็จแล้วในปี
2556

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ณ วันที่ 31 ธันวาคม 2556
ทรัพย์สินถาวรหลักที่บริษัทและบริษัทย่อยใช้ในการประกอบธุรกิจประกอบด้วย

+--------------------+---------------+-------------+------------------+
| ประเภท /           | ลักษณะกรรมสิทธิ  | มูลค่าตามบัญชี  | ภาระผูกพัน         |
| ลักษณะทรัพย์สิน        |               |             |                  |
|                    |               | (ล้านบาท)    |                  |
+--------------------+---------------+-------------+------------------+
| 1.ที่ดินตั้งอยู่ที่น        | เป็นเจ้าของ     | 145.35      | ไม่มีภาระผูกพัน      |
| ิคมอุตสาหกรรมบางปะอิน |               |             |                  |
| ต.บางกระสั้น         |               |             |                  |
| อ.บางปะอิน          |               |             |                  |
| จ.พระนครศรีอยุธยารวม |               |             |                  |
| เนื้อที่ 57 ไร่ 65.2    |               |             |                  |
| ตารางวา            |               |             |                  |
+--------------------+---------------+-------------+------------------+
| 2.ที่ดินตั้งอยู่ท         | เป็นเจ้าของ     | 60.00       | ไม่มีภาระผูกพัน      |
| ี่นิคมอุตสาหกรรมอมตะซิตี้ |               |             |                  |
| ต.มาบยางพร         |               |             |                  |
| อ.ปลวกแดง จ.ระยอง  |               |             |                  |
| รวมเนื้อที่ 36 ไร่      |               |             |                  |
| 212.32 ตารางวา     |               |             |                  |
+--------------------+---------------+-------------+------------------+
| 3.ที่ดินตั้งอยู่ท         | เป็นเจ้าของ     | 66.95       | ไม่มีภาระผูกพัน      |
| ี่นิคมอุตสาหกรรมหนองแค |               |             |                  |
| ต.โคกแย้ อ.หนองแค   |               |             |                  |
| จ.สระบุรี รวมเนื้อที่ 24 |               |             |                  |
| ไร่ 294.4 ตารางวา   |               |             |                  |
+--------------------+---------------+-------------+------------------+
| 4.อาคารโรงงาน      | เป็นเจ้าของ     | 210.57      | ไม่มีภาระผูกพัน      |
| และอาคารสำนักงาน    |               |             |                  |
| ตั้งอยู่ที่น             |               |             |                  |
| ิคมอุตสาหกรรมบางปะอิน |               |             |                  |
| ต.บางกระสั้น         |               |             |                  |
| อ.บางปะอิน          |               |             |                  |
| จ.พระนครศรีอยุธยา    |               |             |                  |
+--------------------+---------------+-------------+------------------+
| 5.อาคารโรงงาน      | เป็นเจ้าของ     | 145.57      | ไม่มีภาระผูกพัน      |
| และอาคารสำนักงาน    |               |             |                  |
| ตั้งอยู่ท              |               |             |                  |
| ี่นิคมอุตสาหกรรมหนองแค |               |             |                  |
| ต.โคกแย้ อ.หนองแค   |               |             |                  |
| จ.สระบุรี            |               |             |                  |
+--------------------+---------------+-------------+------------------+
| 6.อาคารโรงงาน      | เป็นเจ้าของ     | 101.41      | ไม่มีภาระผูกพัน      |
| และอาคารสำนักงาน    |               |             |                  |
| ตั้งอยู่ท              |               |             |                  |
| ี่นิคมอุตสาหกรรมอมตะซิตี้ |               |             |                  |
| ต.มาบยางพร         |               |             |                  |
| อ.ปลวกแดง จ.ระยอง  |               |             |                  |
+--------------------+---------------+-------------+------------------+
| 6.เครื่องจักรและอุปกรณ์ | เป็นเจ้าของ     | 1,077.41    | ไม่มีภาระผูกพัน      |
+--------------------+---------------+-------------+------------------+
| 7.เครื่องตกแต่งติดต    | เป็นเจ้าของ     | 21.63       | ไม่มีภาระผูกพัน      |
| ั้งและเครื่องใช้สำนักงาน |               |             |                  |
+--------------------+---------------+-------------+------------------+
| 8.คอมพิวเตอร์        | เป็นเจ้าของ     | 0.43        | ไม่มีภาระผูกพัน      |
+--------------------+---------------+-------------+------------------+
| 9.ยานพาหนะ         | เป็นเจ้าของ     | 0.19        | ไม่มีภาระผูกพัน      |
+--------------------+---------------+-------------+------------------+
| 10.                | เป็นเจ้าของ     | 114.50      | ไม่มีภาระผูกพัน      |
| สินทรัพย์ระหว่างก่อสร้าง |               |             |                  |
+--------------------+---------------+-------------+------------------+
| รวม                |               | 1,944.49    | -                |
+--------------------+---------------+-------------+------------------+

  4.2 การใช้เครื่องหมายการค้า

ปัจจุบันบริษัทได้มีการลงนามในสัญญาการใช้เครื่องหมายการค้า (Trademark License
Agreement) กับ HEBEL ประเทศเยอรมนี (ในนาม Xella Deutschland GmbH)
โดยบริษัทได้สิทธิในการใช้เครื่องหมายการค้า “HEBEL” ในการประชาสัมพันธ์ การตลาด การขาย
และการจัดจำหน่ายในประเทศไทยเป็นระยะเวลา 6 ปี สิ้นสุดปี 2559
โดยเสียค่าตอบแทนรายปีในการใช้เครื่องหมายการค้าเป็นจำนวนเงินตามที่กำหนดในสัญญา

เดิมบริษัทได้มีการลงนามในสัญญาให้บริการทางเทคนิคและการใช้เครื่องหมายการค้ากับ HEBEL
ประเทศเยอรมนี ตั้งแต่เริ่มประกอบธุรกิจในปี 2537
อย่างไรก็ตามปัจจุบันบริษัทไม่มีการทำสัญญาเพื่อรับบริการทางเทคนิคกับผู้ให้บริการเพียงรายเดียวเหมือนในอดีตอีกต่อไป
เนื่องด้วยเทคโนโลยีการผลิตอิฐมวลเบามีการเปลี่ยนแปลงและมีความหลากหลายของเทคโนโลยีมากขึ้น
ประกอบกับมีจำนวนผู้ให้บริการเทคนิคด้านการผลิตอิฐมวลเบาเพิ่มขึ้น
นอกจากนั้นบริษัทได้มีการพัฒนากระบวนการผลิตให้มีประสิทธิภาพมากขึ้น
รวมถึงการฝึกอบรมวิศวกรและพนักงานอย่างต่อเนื่อง
ทำให้บริษัทมีความสามารถในการพัฒนาเทคโนโลยีของตนเอง

4.3 นโยบายการลงทุนในบริษัทย่อยและบริษัทร่วม

ปัจจุบันบริษัทมีการจัดตั้งบริษัทย่อย คือ บริษัทคิว-คอน อีสเทอร์น จำกัด ถือหุ้นในสัดส่วนร้อยละ 100
บริษัทมีนโยบายการลงทุนในบริษัทย่อยสำหรับธุรกิจที่เสริมและเกี่ยวข้องกับการดำเนินงานธุรกิจหลักของบริษัท
โดยคำนึงถึงผลตอบแทนที่เหมาะสม แล้วแต่ประเภทของธุรกิจนั้นๆ
สำหรับนโยบายการบริหารงานจะให้ความเป็นอิสระในการดำเนินธุรกิจของบริษัทย่อย
และคำนึงถึงผลประโยชน์ของผู้ถือหุ้นโดยรวมเป็นหลัก นอกจากนี้
การที่บริษัทจะพิจารณาส่งตัวแทนของบริษัทเพื่อร่วมเป็นกรรมการหรือร่วมบริหารในบริษัทย่อยนั้น
บริษัทจะพิจารณาเป็นกรณี ๆไป

5. ข้อพิพาททางกฎหมาย

ณ วันที่ 31 ธันวาคม 2556
บริษัทและบริษัทย่อยไม่มีข้อพิพาททางกฎหมายที่บริษัทหรือบริษัทย่อยเป็นคู่ความหรือคู่กรณีที่คดีหรือข้อพิพาทยังไม่สิ้นสุดที่อาจมีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนสูงกว่าร้อยละ
5 ของส่วนของผู้ถือหุ้น

6. ข้อมูลทั่วไปและข้อมูลสำคัญอื่น

ข้อมูลทั่วไป

ชื่อบริษัท : บริษัทควอลิตี้คอนสตรัคชั่นโปรดัคส์ จำกัด (มหาชน)

  Quality Construction Products Public Company Limited

สถานที่ตั้ง : นิคมอุตสาหกรรมบางปะอิน เลขที่ 144 หมู่ที่ 16 ถนนอุดมสรยุทธ์ ตำบลบางกระสั้น
อำเภอบางปะอิน จังหวัดพระนครศรีอยุธยา 13160

  นิคมอุตสาหกรรมหนองแค เลขที่ 31 หมู่ 4 ตำบลโคกแย้ อำเภอหนองแค จังหวัดสระบุรี 18230

ประเภทธุรกิจ : ผลิตและจำหน่ายอิฐมวลเบา แผ่นผนังและแผ่นพื้นคอนกรีต มวลเบา,
เคาน์เตอร์มวลเบาสำเร็จรูป และคานทับหลังมวลเบา เพื่อใช้ในการก่อสร้าง
ภายใต้เครื่องหมายการค้า

“Q-CON” ด้วยเทคโนโลยีการผลิตของ HEBEL ประเทศเยอรมนี

เลขทะเบียนบริษัท : 0107546000121

โทรศัพท์ : 0-3522 1271, 0-3525 9134

โทรสาร : 0-3522 1270, 0-3522 1273

Homepage : www.qcon.co.th

จำนวนและชนิดของหุ้นที่ : หุ้นสามัญ จำนวน 400,000,000 (สี่ร้อยล้าน) หุ้น

จำหน่ายได้แล้วทั้งหมดของบริษัท : มูลค่าที่ตราไว้หุ้นละ 1 (หนึ่ง) บาท

ผู้สอบบัญชี : 1. นายวินิจ ศิลามงคล

  ผู้สอบบัญชีได้รับอนุญาตเลขที่ 3378

2.  นายเจริญ ผู้สัมฤทธิ์เลิศ

  ผู้สอบบัญชีได้รับอนุญาตเลขที่ 4068

2.  นางสาวสุรีย์รัตน์ ทองอรุณแสง

  ผู้สอบบัญชีได้รับอนุญาตเลขที่ 4409

3.  นางสาวพรทิพย์ ริมดุสิต

  ผู้สอบบัญชีได้รับอนุญาตเลขที่ 5565

บริษัทเคพีเอ็มจี ภูมิไชย สอบบัญชี จำกัด

ชั้น 50-51 เอ็มไพร์ทาวเวอร์ 195 ถนนสาธรใต้

กรุงเทพมหานคร 10120

โทรศัพท์ : 0-2677-2000 โทรสาร : 0-2677-2222

นายทะเบียนหลักทรัพย์ : บริษัทศูนย์รับฝากหลักทรัพย์ (ประเทศไทย) จำกัด

ชั้น 7 อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก เขตคลองเตย

กรุงเทพมหานคร 10110

  โทรศัพท์ 0-2229 2800 โทรสาร 0-2359 1262-3

ที่ปรึกษากฎหมาย : บริษัทกฎหมายเอสซีจี จำกัด

1 ถนนปูนซิเมนต์ไทย แขวงบางซื่อ เขตบางซื่อ

กรุงเทพมหานคร 10800 โทรศัพท์ 0-2586 3333

โทรสาร 0-2586 2976

บริษัทควอลิตี้คอนสตรัคชั่นโปรดัคส์ จำกัด (มหาชน) (“บริษัท”) ก่อตั้งขึ้นเมื่อวันที่ 16 มิถุนายน
2537 เพื่อประกอบธุรกิจเป็นผู้ผลิตและจำหน่ายคอนกรีตมวลเบา ได้แก่ อิฐมวลเบา
แผ่นผนังและพื้นคอนกรีตมวลเบา และคานทับหลังมวลเบา
เพื่อใช้ในการก่อสร้างภายใต้เครื่องหมายการค้า “Q–CON” ในขณะเริ่มประกอบธุรกิจ
นอกจากนี้บริษัทยังมีวัสดุก่อฉาบซึ่งใช้เป็นปูนก่อและปูนฉาบสำหรับคอนกรีตมวลเบาโดยเฉพาะรวมทั้งเครื่องมือและอุปกรณ์ต่างๆที่ใช้สำหรับคอนกรีตมวลเบา
ผู้ถือหุ้นรายใหญ่ของบริษัท ณ วันที่ 27 มกราคม 2557 ประกอบด้วย บริษัทเอสซีจี ผลิตภัณฑ์ก่อสร้าง
จำกัด ถือหุ้นบริษัทในสัดส่วนร้อยละ 67.62 และ บริษัทแลนด์ แอนด์ เฮ้าส์ จำกัด (มหาชน)
ถือหุ้นบริษัทในสัดส่วนร้อยละ 21.16

บริษัทแปรสภาพเป็นบริษัทมหาชนจำกัดเมื่อวันที่ 22 พฤษภาคม 2546 และในเดือนธันวาคม 2546
บริษัทได้เพิ่มทุนชำระแล้วเป็น 400 ล้านบาท (จากเดิม 320 ล้านบาท)
โดยการเสนอขายหุ้นเพิ่มทุนต่อประชาชน จำนวน 80 ล้านหุ้น ราคาเสนอขายหุ้นละ 8 บาท
(มูลค่าที่ตราไว้หุ้นละ 1 บาท)
และหุ้นของบริษัทเข้าซื้อขายในตลาดหลักทรัพย์แห่งประเทศไทยเมื่อวันที่ 6 มกราคม 2547

เมื่อวันที่ 27 เมษายน 2547 บริษัทได้จัดตั้งบริษัทย่อยขึ้น 1 บริษัท คือ บริษัทคิว-คอน อีสเทอร์น
จำกัด มีโรงงานตั้งอยู่ที่ นิคมอุตสาหกรรมอมตะซิตี้ จังหวัดระยอง โดยบริษัทถือหุ้นในสัดส่วนร้อยละ
100 เพื่อดำเนินการผลิตอิฐมวลเบา แผ่นผนังและพื้นคอนกรีตมวลเบา เคาน์เตอร์มวลเบาสำเร็จรูป
และคานทับหลังมวลเบา โดยมีกำลังการผลิตปีละประมาณ 3.75 ล้านตารางเมตร

ผลิตภัณฑ์ของบริษัทและบริษัทย่อยจำแนกได้เป็น 3 กลุ่ม ได้แก่

1. กลุ่มผลิตภัณฑ์คอน กรีตมวลเบา ได้แก่ อิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบา

2 กลุ่มผลิตภัณฑ์ปูนก่อและปูนฉาบสำหรับคอนกรีตมวลเบา

3. เครื่องมือและอุปกรณ์ต่างๆ ที่ใช้สำหรับคอนกรีตมวลเบา

โดยมีรายได้รวมจากการขายผลิตภัณฑ์ในปี 2556 ทั้งสิ้น 2,282 ล้านบาท เพิ่มขึ้นจากปี 2555
ซึ่งมียอดขายรวม 2,174 ล้านบาท หรือเพิ่มขึ้นในอัตราร้อยละ 5
ซึ่งเป็นผลมาจากการขยายตลาดในประเทศให้ครอบคลุมทุกภูมิภาคและความต้องการสินค้าที่เพิ่มมากขึ้น

ปัจจัยเสี่ยงที่สำคัญของบริษัทได้แก่ ความเสี่ยงในการประกอบธุรกิจ ความเสี่ยงเกี่ยวกับการผลิต
ความเสี่ยงด้านการบริหารการจัดการ รวมทั้งความเสี่ยงด้านการเงิน ตามที่ได้กล่าวไว้ในส่วนที่ 1
ข้อที่ 3

ณ วันที่ 31 ธันวาคม 2556 บริษัทและบริษัทย่อยมีสินทรัพย์รวมจำนวน 2,402 ล้านบาท
หนี้สินรวมจำนวน 418 ล้านบาท และส่วนของผู้ถือหุ้นจำนวน 1,985 ล้านบาท

ปัจจุบันบริษัทมีโรงงานผลิตจำนวน 5 โรงงาน ตั้งอยู่ที่นิคมอุตสาหกรรมบางปะอิน
จังหวัดพระนครศรีอยุธยา ตั้งอยู่ที่นิคมอุตสาหกรรมหนองแค จังหวัดสระบุรี
และตั้งอยู่ที่นิคมอุตสาหกรรมอมตะซิตี้ จังหวัดระยอง (ดำเนินงานโดยบริษัทย่อย คือ บริษัทคิว-คอน
อีสเทอร์น จำกัด) มีกำลังการผลิตอิฐมวลเบา แผ่นผนังและพื้นคอนกรีตมวลเบา
เคาน์เตอร์มวลเบาสำเร็จรูป และคานทับหลังมวลเบา รวมสูงสุดปีละประมาณ 21 ล้านตารางเมตร

สำหรับโรงงานแห่งที่จังหวัดระยอง
บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)

บริษัทมีนโยบายจ่ายเงินปันผลให้แก่ผู้ถือหุ้นไม่เกินร้อยละ 50 ของกำไรสุทธิในแต่ละปี